У час гэтай нарады я стаяў каля школы і размаўляў з выконваючай абавязкі дырэктара школы. Яна са слязамі на вачах прасіла праспаць і не прыйсці на іспыт. Тады б ўсё вырашылася само сабой. Але большасць прагаласавала супраць. Адметны факт, што ніхто з тых настаўнікаў, што ў мяне выкладалі, не прагаласаваў за выключэнне. Потым яшчэ міністр адукацыі на нарадзе настаўнікаў казаў, што трэба сачыць за вучнямі, каб такога больш не паўтаралася.